《上齐山》
宋代·曾会

秋日悬光八使来，笙歌十里郡筵开。
六朝草色铺堤路，九日花香泛酒杯。
红袖歌长凝粉黛，紧微诗久蔽尘埃。
贤人此会知无尽，不畏年华似箭催。

作者简介：泉州晋江人，字宗元。太宗端拱二年进士。由光禄丞知宣州。真宗大中祥符末，为两浙转运使。丁谓建捍海塘，索民太急，无人敢言，唯会列其状，使罢其役，军民得安。仁宗时，以集贤殿修撰知明州，卒。